پیڑو کے فرشی پٹھوں کی ورزش

پیڑو کے فرشی پٹھوں کی ورزش ( پی ایف ایم ای ) جسے کیگل مشقیں بھی کہا جاتا ہے، یہ وہ مشقیں ہیں جنہیں زیادہ فعال مثانے ، پیشاب کی بے ضابطگی اور پیڑو کے اعضاء کے پھیل جانے کی صورت میں انھیں منظم کرنے کے لیے استعمال کیا جاتا ہے۔   یہ تناؤ پیشاب کی بے ضابطگی کے عارضہ میں پہلے علاج کے طور پر بھی استعمال ہوتا ہے۔  یہ عمل جنسی فعل میں بھی مددگار ثابت ہو سکتا ہے۔ ان سے مرد اور خواتین دونوں فائدہ اٹھا سکتے ہیں۔  فوائد حاصل کرنے کے لیے اسے اکثر 3 سے 6 ہفتے تک کرنے کی ضرورت ہوتی ہے۔ 

اس طریقہ کار میں پیڑو کا فرشی پٹھوں کو بار بار سکیڑنا، ان کو 3 سیکنڈ تک اس حالت میں روکنا اور پھر ان پٹھوں کو آرام دینا شامل ہے۔  اسے بائیو فیڈ بیک آلات اور مثانے کی تربیت کے ساتھ ملا کر کیا جا سکتا ہے۔   لیٹنے، کھڑے ہونے اور بیٹھتے وقت مشقیں کرنے کی سفارش کی جاتی ہے۔  مشقیں روزانہ 10 سے 15 دہرائی جانے والی تین سیٹ کے طور پر کی جانی چاہئیں۔ 

اس بات کی احتیاط کی سفارش کی جاتی ہے کہ مشقوں کے دوران پیٹ کے پٹھوں یا ران کے پٹھوں میں سکڑاؤ نہ ہو۔  ضرورت سے زیادہ ورزش کی بھی حوصلہ شکنی کی جاتی ہے۔  پیڑو کے فرشی پٹھے، مثانے ، بڑی آنت کے نچلے سرے اور بچہ دانی کو سہارا دیتے ہیں۔ مورس کی طرف سے برطانیہ میں جدید وضاحتیں 1936 سے ملتی ہیں۔۔  بعد ازاں اسے 1948 میں امریکی ماہر امراض نسواں آرنلڈ کیگل نے مقبولیت دی۔  تاہم، پیڑو کی مشقوں کی تفصیل ہزاروں سال پرانی ہے. 

 حوالہ جات 

زمرہ:ایم ڈی وکی سے ترجمہ شدہ
زمرہ:حمل میں صحت کے مسائل
زمرہ:ورزش
زمرہ:جنسی صحت
زمرہ:اندام نہانی
زمرہ:نسوانی صحت
زمرہ:انسانی شہوانیت
زمرہ:طبی علاج
زمرہ:انسدادی طب
زمرہ:نسوانیات
زمرہ:شہوانیت